ટેસ્ટમેચ રમાઈ રહી છે ત્યારે યોગાનુયોગ જામ રણજી ઈંગ્લેન્ડ ક્રિકેટ ટીમ વતી રમી ચૂક્યા છે તે સૌરાષ્ટ્ર માટે ગૌરવની વાત છે. જામ રણજીના નામે જ ભારતમાં ડોમેસ્ટિક ક્રિકેટમાં રણજી ટ્રોફી રમાડાય છે, ઉપરાંત પોરબંદરના લેજન્ડરી ક્રિકેટર દુલિપસિંહના નામે પણ દુલિપ ટ્રોફી રમાડવામાં આવે છે. સૌરાષ્ટ્રે ભારતીય ક્રિકેટને વિનુ માંકડ, કરશન ઘાવરી, ધીરજ પરસાણા, સલીમ દુરાની જેવા ખેલાડીઓ તથા નવી પેઢીમાં ચેતેશ્વર પૂજારા, રવીન્દ્ર જાડેજા જેવા દિગ્ગજ ખેલાડીઓ આપ્યા છે.